TLUXE เซ็นสัญญากู้เงิน 661.50 ล้านบาท
TLUXE ลงนามสัญญากู้เงิน 661.50 ล้านบาท ลงทุนธุรกิจโรงไฟฟ้าพลังงานความร้อนใต้พิภพ ญี่ปุ่น
29 พ.ย. 2560

ดร.พงศ์รักษ์ จินดาสมบัติเจริญ (ขวา) ประธานคณะกรรมการบริหาร พร้อมด้วย พลเอกเชาวฤทธิ์ ประภาจิตร์ (ซ้าย) ประธานเจ้าหน้าที่บริหาร บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE ร่วมลงนามในสัญญาสนับสนุนทางการเงิน กับนายพิศิษฐ์  เสรีวิวัฒนา (กลาง) กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) วงเงินสินเชื่อจำนวน 2,205 ล้านเยน หรือ 661.50 ล้านบาท
เพื่อใช้ในการลงทุนโครงการโรงไฟฟ้าพลังงานความร้อนใต้พิภพ (Geothermal Energy) บนเกาะคิวชู เมืองเบปปุ จ.โออิตะ ประเทศญี่ปุ่น จำนวน 8 โครงการ หรือกำลังผลิตเทียบเท่ากับโรงไฟฟ้าพลังงานแสงอาทิตย์ 8 เมกะวัตต์  ณ  EXIM BANKสำนักงานใหญ่  เมื่อเร็วๆนี้